《水帘飞瀑》
明代·吴高

暮春之月，春服既成。眷言乐游，求其友生。陟彼嶙峋，崖石壁立。

流泉涓涓，玉虹千尺。挹泉水兮，尘缨可濯。日月其迈，云何不乐。

花木畅茂，生意欣欣。浴沂咏归，思昔之人。我思昔人，匪耽逸豫。

优哉游哉，聊以适志。流觞泛泛，鸣鸟嘤嘤。感时怀古，千载同心。

作者简介：吴高，字志高，一字尚志。归善（今惠州）人。明宣宗宣德八年（一四三三）进士，历官刑部主事、员外郎，擢福建参政。清道光《广东通志》卷二九〇、光绪《惠州府志》卷三五有传。